FI Euroopan unionin virallinen lehti C 338/22

KERTOMUS

Euroopan lentoturvallisuusviraston tilinpäätöksestä varainhoitovuodelta 2009 sekä viraston vastaukset

2010/C 338/05

SISÄLLYS

Kohta Sivu JOHDANTO … 1–2 23 TARKASTUSLAUSUMA … 3–12 23 TALOUSARVIO- JA VARAINHALLINTOA KOSKEVAT HUOMAUTUKSET … 13–15 24 MUUT KYSYMYKSET … 16 24 Taulukko … 25 Viraston vastaukset … 27

JOHDANTO

1. Euroopan lentoturvallisuusvirasto (jäljempänä ’virasto’) perustettiin 15 päivänä heinäkuuta 2002 annetulla Euroopan parlamentin ja neuvoston asetuksella (EY) N:o 1592/2002 (1). Kölnissä sijaitsevan viraston tehtävänä on säilyttää siviili-ilmailun korkea turvallisuustaso, varmistaa siviili-ilmailun turvallisuuden asianmukainen kehitys, laatia hyväksyntäeritelmiä sekä hyväksyä ilmailualan tuotteita (2).

2. Viraston talousarvio oli 122 miljoonaa euroa varainhoitovuonna 2009, kun se edellisenä vuonna oli 102 miljoonaa euroa. Virastossa työskenteli vuoden lopussa 509 henkilöä, edellisenä vuonna henkilöstön määrä oli 440.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Viraston vuoden 2009 työohjelmaan sisältyvät suunnitelmat ja kustannusarviot oli jaoteltu kahdeksan päätoiminnon perusteella. Viraston toimintatalousarvion (osasto III) rakenne perustui silti edelleen panoksiin. Talousarviota muutettiin päivittämättä työohjelmaa edes silloin, kun muutokset vaikuttivat merkittävästi henkilöstö- ja taloudellisten resurssien kohdentamiseen. Jos toimintatalousarvion rakenne olisi toimintoperusteinen, työohjelma kytkeytyisi selkeästi rahoitusennusteisiin ja tulosten saavuttamista koskeva seuranta ja raportointi paranisivat.

14. Operatiiviset toiminnot käsittävässä talousarvion osastossa III (kokonaismäärä 13,6 miljoonaa euroa) siirrettiin 8,9 miljoonan euron (65 prosenttia) arvosta sitoumuksia varainhoitovuodelle 2010. Tämä on vuotuisperiaatteen vastaista ja osoittaa, että talousarvion suunnittelua ja seurantaa on edelleen parannettava.

15. Virasto hallinnoi hyväksyntätehtäviä, jotka on ulkoistettuja kansallisille ilmailuviranomaisille. Asianomaiset menojäämät vuoden lopussa arvioitiin sillä perusteella, kuinka suuri osa työstä oletettiin yleisesti ottaen saadun valmiiksi, mutta kyseinen prosenttiosuus ei perustunut aiemmin saatuihin kokemuksiin. Kun virasto laatii varainhoitovuoden 2010 tilinpäätöstä, sen pitäisi soveltaa tällaisia menojäämiä arvioidessaan menetelmää, joka perustuu valmistusasteeseen.

MUUT KYSYMYKSET

16. Henkilöstövalintamenettelyjen osalta havaittiin, että valintalautakuntien päätöksiä ei ollut perusteltu eikä dokumentoitu riittävällä tavalla: haastatteluun kutsumisen tai varallaololuetteloon merkitsemisen edellyttämiä vähimmäisvaatimuksia ei ollut määritetty ennalta ja osa pöytäkirjoista puuttui. Tällaiset käytännöt vaarantavat rekrytointimenettelyjen avoimuuden.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 12. lokakuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan lentoturvallisuusvirasto (Köln) Perussopimuksen mukainen unionin toimivalta Viraston toimivaltuudet (Euroopan parlamentin ja neuvoston asetus (EY) N:o 216/2008 ”perusasetus”) Hallinto Viraston resurssit vuonna 2009 (Vuoden 2008 tiedot suluissa) Tuotteet ja palvelut vuonna 2009 Euroopan parlamentti ja neuvosto voivat tavallista lainsäätämisjärjestystä noudattaen antaa meri- ja lentoliikennettä koskevat aiheelliset säännökset. Ne tekevät ratkaisunsa talous- ja sosiaalikomiteaa sekä alueiden komiteaa kuultuaan. (Euroopan unionin toiminnasta tehdyn sopimuksen 100 artikla) Tavoitteet — Ylläpitää yhtenäinen ja korkea siviili-ilmailun turvallisuuden taso Euroopassa sekä varmistaa siviili-ilmailun turvallisuuden asianmukainen toteuttaminen ja kehitys. Tehtävät — Antaa komissiolle osoitettuja lausuntoja ja suosituksia — antaa hyväksyntäeritelmiä, mukaan lukien lentokelpoisuusmääräykset ja hyväksyttävät menetelmät, joilla vaatimukset voidaan täyttää, sekä kaikenlaista ohjeaineistoa perusasetuksen ja sen soveltamissääntöjen soveltamista varten — tehdä päätöksiä lentokelpoisuudesta ja ympäristöhyväksynnästä, lentäjien hyväksynnästä, lentotoiminnan harjoittajien hyväksynnästä, kolmansien maiden toimijoista sekä jäsenvaltioita koskevista tarkastuksista ja yrityksiin kohdistettavasta tutkinnasta — tehdä jäsenvaltioiden toimivaltaisia viranomaisia koskevia standardointitarkastuksia. 1 — Hallintoneuvosto Koostuu yhdestä kunkin jäsenvaltion edustajasta ja yhdestä komission edustajasta; perustaa neuvoa-antavan elimen, joka koostuu asianomaisten osapuolten edustajista. 2 — Pääjohtaja Johtaa virastoa; hallintoneuvosto nimittää komission ehdotuksen perusteella. 3 — Valituslautakunta Ratkaisee muutoksenhaut, jotka liittyvät hyväksynnästä, palkkioista tai maksuista tai yrityksiä koskevasta tutkinnasta tehtyihin viraston päätöksiin. 4 — Ulkoinen tarkastus Tilintarkastustuomioistuin. 5 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta. Talousarvio Kokonaismäärärahat: 122 (102) miljoonaa euroa, joista kerättyjä tuloja: tulot saaduista palkkioista ja maksuista: 54,9 (67,2) miljoonaa euroa (60 %) unionin tuki: 33,9 (30,5) miljoonaa euroa (37 %) muut tulot ja tuet: 3,9 (3,2) miljoonaa euroa (3 %) Käyttötarkoitukseensa sidotuista tuloista koostuva varaus palkkioita ja maksuja varten: 29,5 (14,8) miljoonaa euroa. Henkilöstö 31.12.2009 Henkilöstötaulukossa 506 (452) väliaikaisen toimihenkilön tointa, joista täytettyjä: 460 (403). Muu henkilöstö: 56 (39) henkilöä, joista sopimussuhteisia toimihenkilöitä 49 (37), komennuksella olevia kansallisia asiantuntijoita 6 (1), erityisneuvonantajia 1 (1). Tilapäistä henkilöstöä yhteensä: 460 (403) tointa, joista — avustuksin rahoitettuja: 185 — maksuin rahoitettuja: 275. Lausunnot Viisi lausuntoa asetusten (EY) N:o 2042/2003 ja (EY) N:o 1702/2003 muuttamisesta. Sääntelyä koskevat päätökset Tehtiin 20 päätöstä: hyväksyntäeritelmät (13), hyväksyttävät menetelmät vaatimusten täyttämiseksi ja ohjeaineisto (5) sekä sääntelyä koskeva ohjelma (2). Muita suoritteita vuonna 2009 (vaikuttavat ilmailun turvallisuusstandardeihin tulevina vuosina) Laadittiin 24 eritelmää (ToR), 12 ilmoitusta ehdotetusta lisäyksestä (NPA), 15 vastinetta kommentteihin (CRD). Kansainvälinen yhteistyö Sovittiin 21 työjärjestelystä Kiinan (5), Vietnamin (1), Taipein (1) ja EU:n ulkopuolisten maiden siviili-ilmailuhallintojen kanssa ilmailuviranomaisten yhteistyöelimen toimintojen päättämisen yhteydessä (14). Laadittiin 13 kirjettä työjärjestelyjen muuttamisesta. Niissä käsitellään ulkomaisten ilma-alusten turvallisuuden arviointia (SAFA) koskevaa yhteydenpitoa Euroopan siviili-ilmailukonferenssiin (ECAC) osallistuvien, EU:n ulkopuolisten maiden siviili-ilmailuhallintojen kanssa. Kirjeet liittyvät uuteen sääntelykehykseen, ja niihin on sisällytetty eturistiriitoja koskeva ilmoitus. Tehtiin 1 muutos Japanin siviili-ilmailuhallinnon ja Euroopan lentoturvallisuusviraston välisiin työjärjestelyihin. Neuvoteltiin EU:n ja Brasilian kahdenvälisestä lentoturvallisuussopimuksesta (BASA). Annettiin 22 suositusta Kansainvälisen siviili-ilmailujärjestön (ICAO) laatimia valtioille osoitettuja kirjeitä varten. Valmisteltiin kahta kokousta, joissa käsitellään huollon jälkeistä hyväksyntää (CMR) Yhdysvaltain (FAA) ja Kanadan (TCCA) viranomaisten kanssa. Hyväksyntää koskevat päätökset 31.12.2009 Tyyppihyväksynnät / Rajoitetut tyyppihyväksynnät: 10 Lisätyyppihyväksynnät: 594 Lentokelpoisuusmääräykset: 244 Vaihtoehtoinen vaatimusten noudattamismenetelmä: 82 ETSO-valtuutus: 180 Huomattavat muutokset / huomattavat korjaukset / aiempiin malleihin perustuvien uusien koneiden tyyppihyväksyntä: 933 Pienet muutokset / pienet korjaukset: 1 708 Lentokäsikirja: 407 Lento-olosuhteiden hyväksyminen: 400 Luvat suunnitteluorganisaatioille: 509 Luvat huolto-organisaatioille (kahdenväliset) (12): 1 372 Luvat huolto-organisaatioille (EU:n ulkopuoliset) (12): 233 Luvat huoltokoulutusta antaville organisaatioille (12): 28 Luvat valmistuksesta vastaaville organisaatioille (12): 20 Standardointitarkastukset (maiden määrä tyyppiä kohden) 31.12.2009 Huolto (MAST): 29 Tuotanto (POAST): 13. Lähde: Viraston toimittamat tiedot.

VIRASTON VASTAUKSET 13. Viraston toimintatalousarvio (erityisesti osasto III) koostuu erityisesti toimintaan liittyvistä sekä panokseen perustuvista budjettikohdista. Panokseen perustuvien budjettikohtien osalta virasto pystyy laskemaan kunkin toiminnon aiheuttamat kulut analyyttisen kirjanpitojärjestelmänsä avulla. Lisäksi virasto on kehittelemässä käyttöönsä kokonaan tuotokseen perustuvaa toimintoperusteista talousarviorakennetta. 14. Operatiiviset toiminnot käsittävää talousarvio-osastoa III kasvatettiin 6,7 miljoonalla eurolla hallintoneuvoston hyväksymiä siirtoja ja lisätalousarvioita käyttäen. Näitä lisätoimintoja varten oli käynnistettävä hankintamenettelyjä, mikä oli aikaa vievää ja johti siirtoihin seuraavalle vuodelle. Siirretyistä sitoumuksista noin 3,5 miljoonaa euroa liittyy IT-kuluihin, jotka maksetaan, kun hankkeissa on edetty tyydyttävään tulokseen. 15. On oikeutettua todeta, että ulkoistaminen kansallisille ilmailuviranomaisille näyttää (joissakin tapauksissa) johtavan vaikeuksiin saada tietoja kustannuksista palveluiden suorittamisen yhteydessä. Kansallisten ilmailuviranomaisten kanssa ollaan neuvottelemassa yhtenäistariffisopimuksista tiettyjen palvelujen kohdalla (pienet muutokset, pienet korjaukset, vakiomuotoiset STC:t, organisaation valvonta jne.). Näin voidaan hankkia luotettavaa tietoa hankkeiden kustannuksista jo samalla hetkellä, kun jotakin palvelua ollaan ulkoistamassa. 16. Virasto on kiinnittänyt huomiota esitettyihin heikkouksiin ja korjannut ne ottamalla käyttöön kiinteän vähimmäiskynnyksen ja haastatteluihin kutsuttavien hakijoiden vähimmäismäärän samoin kuin vähimmäiskynnyksen, jonka perusteella ehdokkaita otetaan varallaololuetteloon. Näitä kahta kynnystä on käytetty kaikissa valintamenettelyissä vuoden 2010 toukokuusta alkaen.

(1) EYVL L 240, 7.9.2002, s. 1.

(2) Taulukossa esitetään tiedotustarkoituksessa yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EUVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Komission asetus (EY, Euratom) N:o 2343/2002,38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan viraston varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 13. heinäkuuta 2010 ja tilintarkastustuomioistuin vastaanotti sen 15. heinäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja www.easa.europa.eu.

(12) Lupien myöntämistä organisaatioille koskeva tehtävä koostuu kahdesta osa-alueesta: pääasiallisesti virasto valvoo jo hyväksyttyjä organisaatioita (luvat on uusittava joka 2–3 vuosi) ja lisäksi se myöntää aivan uusia lupia. Taulukossa on ilmoitettu lupien kokonaismäärä 31 päivältä joulukuuta 2009.